Пазней, у перапісцы з прафесарам-літаратуразнаўцам Уладзімірам Калеснікам (у двух лістах, размешчаных на адной старонцы) пераблыталася назва ўстановы, дзе апошні загадваў кафедрай: з педінстытута яна стала... медінстытутам. Зрэшты, можна зноўку сказаць: маўляў, почырк Танка складаны для расшыфроўкі. Магчыма. Але бадай кожны філолаг лёгка адкажа, дзе і ў які прыкладна час выкладаў вядомы крытык і літаратуразнаўца - прафесар Уладзімір Калеснік. Ці не так? Разыходжанне ў літару... Ці істотнае яно? А як жа тады праславутая коска, якая вырашае лёс чалавека: Караць нельга памілаваць? Мяркую, так, паколькі баласт далейшых недакладнасцей пры перадруку можа аказацца немалым.